lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Ilgstošo nokrišņu dēļ Jelgavā pieaug gruntsūdeņu līmenis; applūst palienes un zemākas teritorijas – ZZ.lv
Vārda dienas svin: Elza, Ilizana
andra.ozola@zz.lv - 21.02.2022 - 15:34
Turpinoties ilgstošiem nokrišņiem un stiprām vēja brāzmām, pastiprināti tiek sekots līdzi applūstošajām teritorijām un brauktuvēm Jelgavā. Atkušņa un lietus ietekmē šobrīd ir daļēji applūdis Bāra ceļš pie gājēju tilta un Kūliņu ceļa posms pie Mīlestības alejas aptuveni piecu metru garumā. Kūliņu ceļa applūšanas iemesls tiek izvērtēts. Šobrīd abi šie ceļa posmi gājējiem nav izejami, tāpēc iedzīvotāji aicināti izvēlēties citu maršrutu un ievērot drošību, informē Jelgavas pašvaldības iestāde “Pilsētsaimniecība” un Pašvaldības operatīvās informācijas centrs.
Jau līdz ar pirmajiem atkušņiem janvāra vidū, kad paaugstinājās ūdens līmenis Jelgavas upēs, regulāri tiek sekots līdzi laikapstākļu prognozēm, aktuālajai situācijai un ūdens līmenim upēs. Nokrišņu ietekmē līdz šim jau trešo reizi ir applūdusi Bāra ceļa brauktuve pie tilta un vienreiz šogad applūdis arī Miezītes ceļš pie pastaigu laipām. Šobrīd, kad ūdens līmenis Svētes upē ir pieaudzis līdz nepilniem diviem metriem, applūdis Bāra ceļa posms pie tilta, kā arī Kūliņu ceļa posms. Jāpiebilst, ka Svētes upes apkārtnes zemākās vietas pavasara palos applūst teju katru gadu, tiklīdz ūdens līmenis sasniedz 1,20 metru atzīmi. Ūdens līmeni Svētes upē ietekmē gan augstais Lielupes upes līmenis, gan biežais lietus ar lielu nokrišņu daudzumu.
Pašvaldības operatīvās informācijas centra vadītājs Gints Reinsons norāda, ka Lielupē ūdens līmenis šorīt ir sasniedzis 2,07 metrus. “Situācija ir stabila. Lietus dara savu un ir izkausējis gan ledu, gan sniegu. Šobrīd novērota ūdens līmeņa paaugstināšanās, jo upēs ieplūst izkusušais sniegs no pļavām, mežiem, taču vairs nav novērojama ļoti strauja ģeometriskā progresija un ūdens līmenis nepieaug,” stāsta G.Reinsons, piebilstot, ka zemākās vietas, protams, ir applūdušas. Tas attiecas arī uz Jāņa Čakstes promenādi Driksas krastā, taču G.Reinsons uzsver, ka šī promenāde ir veidota tikai 20 centimetrus virs vidējā upes ūdens līmeņa, lai vasarā dotu iespēju iedzīvotājiem piekļūt tuvāk ūdenim, tādējādi ir tikai likumsakarīgi, ka pavasarī, pieaugot ūdens līmenim, tā applūst.
Jelgavas teritorijā pretplūdu aizsardzībai, virsūdeņu savākšanai, un novadīšanai izmanto aizsargdambju sistēmu Kalnciema, Dobeles un Lietuvas šosejā un bijušā lidlauka teritorijā, vairākas lietusūdens kanalizācijas sistēmas ar sūknētavām, pretplūdu aizbīdņus, klapes un aizvarus caurteku noslēgšanai, vaļējo grāvju sistēmas, kuras tieši savienotas ar upi un koplietošanas kanalizācijas sistēmas (saimnieciskie, drenāžas, lietus un atkušņu notekūdeņi). Jelgavas teritorijas līdzenais reljefs un zemes virsmas augstuma atzīmes ir cēlonis augstiem gruntsūdens līmeņiem, kas rada papildu slodzi pilsētas meliorācijas un lietus ūdens kanalizācijas sistēmai, it īpaši pavasara palu laikā. Gruntsūdens līmenis no zemes virsmas atrodas vidēji 1,7 metru dziļumā, vietām pat 0,2–0,5 metru dziļumā.
Saturs turpināsies pēc reklāmas.
Pagājušajā nedēļā virsūdeņu notece tika regulēta ar Slokas ielā, Vecajā ceļā, Lietuvas šosejā un 6. līnijā esošajiem vārstiem. Upju ūdens līmenis šajās brīvdienās pieaudzis nebūtiski – līdz 10 centimetriem. Sniega un ledus nav, un ūdens plūsma upēs ir pastiprināta jūras virzienā. Pilsētā virsūdeņu regulēšanai tiek izmantotas vairāk nekā 20 regulējamas caurtekas.
Ļoti stipru lietusgāžu izraisītā privātīpašumu un dažu ielu applūšana ir atkarīga no ierīkotām lietusūdens novades sistēmām un to nepietiekamām caurvades spējām, bet augsti palu līmeņi Lielupē un pietekās – no dabas procesiem, kurus tieši cilvēks nevar ietekmēt, bet var daļēji no tiem pasargāt.
“Pilsētsaimniecībā” norāda, ka ne visi virsūdeņi pa grāvjiem un lietus ūdeņu kolektoriem nokļūst upēs. Dažviet tie neaiztek, bet sakrājas mazākos un lielākos dīķīšos, kā arī grāvjos, kuriem nav noteces. Pēc laika tie daļēji iztvaiko un iesūcas gruntī. Pilsētā ir vietas, kur norisinās teritoriju un atsevišķu vietu pārpurvošanās minēto iemeslu un galvenokārt, augstā gruntsūdens līmeņa dēļ.
Septembris Latvijā bijis divus grādus vēsāks par normu
Nedēļas nogalē Latvijā reģistrēts 2231 jauns Covid-19 gadījums un saņemtas ziņas par četriem mirušajiem
Pirmdienas pēcpusdienā gaidāms lielākais vējš kopš aprīļa
Zemgalē Saeimas vēlēšanās labākie rezultāti ZZS un JV
Aicina sievietes pieteikties “Riga TechGirls” mentorprogrammai IT nozarē
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.